Ieva Liepiņa

Ieva Liepiņa (sündinud 7. septembril 1967 Riias) on läti maalikunstnik.

 Haridus 
Ta on õppinud Janis Rozentālsi nimelises kunstikoolis Riias (lõpetas 1985) ja lõpetanud Läti Kunstiakadeemia keraamika ja maalikunsti erialal (BA, 1991; MA, 2003; MA, 2014). Alates 1995. aastast on ta Läti Kunstnike Liidu liige. Pälvinud UniBanki auhinna näituse "Creative Workshop 2001" eest Riia galeriis "Bastejs".

 Looming 
Ieva Liepiņa kunstnikukäekirja iseloomustab õhulisus, tema õlimaalid on sageli akvarellilikult heledad ja kohati laseerivalt õhukese värvikihiga. Ta harrastab ka akvarelli ning on esinenud keraamikanäitustel oma maalitud portselannõude seeriategahttps://www.antonia.lv/en/artwork/liepina-ieva/. 

Ieva Liepiņal on olnud 16 isikunäitust Riias. Alates 1991. aastast on ta osalenud rühmanäitustel Lätis, Taanis, Saksamaal, Leedus, Portugalis, Venemaal, Belgias, Valgevenes, Iisraelis ja Madalmaadeshttp://www.imagomundiart.com/artworks/ieva-liepina-comet-coming.

Eestis on tema teoseid eksponeeritud Liivi ranna ja liivlasteteemalisel vabaõhumaali näitusel "Randali".

 Viited 

 Välislingid 
 Kunstniku CV
 Õlimaal galeriis Antonija aastast 2011
 Ieva Liepina maalid Capital Art Gallery veebigaleriis
 Ieva Liepina maalid artnet.com veebilehel
 Ieva Liepina keraamika galeriis Antonija

Kategooria:Läti kunstnikud
Kategooria:Läti Kunstiakadeemia vilistlased
Kategooria:Sündinud 1967